១២ង

រឿង ១២ង ឬ 12E គឺជាភាពយន្តរន្ធត់ដែលដឹកនាំដោយលោក លៀកលីដា និពន្ធដោយលោក នួន ម៉ូលីន ផលិតដោយផលិតកម្ម LD Picture Production ជាភាពយន្តរន្ធត់បែបអាថ៌កំបាំង។

សង្ខេបសាច់រឿង
នៅឆ្នាំ 2013 សិស្សស្រីម្នាក់ឈ្មោះ Adele Wilson ជាសិស្សរបស់អង្គការក្រៅរដ្ឋាភិបាលមួយ កន្លែង នាងបានបង្កើតកូនដោយខ្លួនឯងបន្ទាប់មកនាងក៏សម្លាប់ខ្លួននៅក្នុងថ្នាក់ទី១២ងនោះ។ នាងបានបន្សល់ទុកនូវកូនស្រីរបស់នាងដែលគ្មានឪពុក ឱ្យរស់នៅជាមួយជីដូនរបស់នាងគឺយាយគា។ ចំណែកថ្នាក់ទី១២ងក៏ជាប់បណ្តាសារនៃវិញ្ញាណរបស់នាង រហូតបង្កឱ្យអង្គការសម្រេចចិត្តបិទអគារ សិក្សានោះរហូតមកដល់សព្វថ្ងៃ។ 
	នៅឆ្នាំ 2022 អ្នកគ្រូរ៉ាវីជាគ្រូបង្រៀនថ្មីប្រចាំតំបន់នោះបានមកលេងអង្គការរបស់អ៊ំនាង។ ទីនោះគឺជាកន្លែងម្តាយរ៉ាវីធ្លាប់ធ្វើការអំឡុងពេលគាត់នៅមានជីវិត។ រ៉ាវីបានជួបហេតុសិស្សស្លាប់នៅ ក្នុង អគារចាស់របស់អង្គការអ៊ំនាងគឺក្នុងថ្នាក់ទី១២ងដែលគេបានបិទចោលអស់ជាច្រើនឆ្នាំ។ 
	រ៉ាវីបានជួបលោកឌីជាប៉ូលីសថ្មីប្រចាំតំបន់នោះ ក្នុងថ្ងៃដែលសិស្សស្លាប់ក្នុងថ្នាក់ទី១២ង។ រឿងហេតុនៃការស្លាប់របស់សិស្សពាក់ព័ន្ធនឹងថ្នាក់ទី១២ង ធ្វើឱ្យរ៉ាវីចាប់អារម្មណ៏និងចង់សើបមូលហេតុការជាប់ បណ្តាសារនៃថ្នាក់ទី១២ងនោះ។ រ៉ាវីបានជួបយាយគាដែលជាយាយរបស់ Adele Wilson ច្រើនឆ្នាំ លោកយាយតែងតែខិតខំស្វែងរកភាពស្អាតស្អំរបស់ចៅស្រីដែលនាងស្លាប់អស់ច្រើនឆ្នាំជាប់ឈ្មោះជាស្រី មិនល្អមានកូនអត់ប្តីទាំងនៅក្មេងវ័យ។ 
	ក្រោយការឃុំឃាំងវិញ្ញាណនៃថ្នាក់ទី១២ង បានស្រាយធ្វើឱ្យវិញ្ញាណនាង Adele Wilson សណ្ឋិត និងសម្លាប់មនុស្សជាបន្តបន្ទាប់បណ្តាលឱ្យអង្គការបានអញ្ញើយលោកគ្រូជុំដែលធ្លាប់ឃុំវិញ្ញាណនោះតាំងពី 2014 មកឃុំវិញ្ញាណរបស់នាងម្តងទៀត។ លោកគ្រូជុំបានដឹងថាវិញ្ញាណនាង Adele Wilson លែងនៅ ក្នុងថ្នាក់ទី១២ងបណ្តាលឱ្យលោកគ្រូជុំដឹងយ៉ាងច្បាស់ថាចំហាយខ្មោចតៃហោងនៅក្នុងថ្នាក់ទី១២ងកាន់តែមាន ចំនួនច្រើនឡើងជាហេតុធ្វើឱ្យលោកគ្រូជុំ ចាញ់នៅក្រោមហ្វូងខ្មោចតៃហោងទាំងអស់នោះ។ 
	លោកឌីនិងរ៉ាវីបានរកឃើញកំណត់ហេតុម្តាយរបស់រ៉ាវីអំឡុងពេលដែលគាត់ធ្វើការនៅទីនោះ បានសើបពីថ្នាក់ទី១២ងនោះដូចគ្នា។ ពួកគេបានមើលវីដេអូដែលម្តាយរ៉ាវីថតទុកនូវសកម្មភាពនៅឆ្នាំ 2014 ជាពិសេសរ៉ាវីបានដឹងយ៉ាងច្បាស់ថាអ្នកដែលឃុំឃាំង Adele Wilson ក្នុងឆ្នាំនោះគឺជាបងប្អូនជីដូនមួយ របស់នាងចំណែកអ៊ំស្រីនិងអ៊ំប្រុសក៏ជាអ្នកចូលដៃជើងក្នុងការការពារកូនប្រុសពីអំពើខុសច្បាប់ដែលចាប់ ក្មេងស្រីមករំលោភបំពាន់។ ជនបង្កទាំង៣នាក់បានទទួលផលកម្មដែលខ្លួនបានសាង ចំណែករ៉ាវីបានលាត់ ត្រដាងការស្លាប់របស់សិស្សស្រីនាង Adele Wilson គឺនាងស្អាតស្អំនិងរងអយុត្តិធម៌។

ការផលិត
ភាពយន្តរឿង ១២ង ជាភាពយន្តដែលផលិតនៅប្រទេសកម្ពុជា ប៉ុន្តែបញ្ចូលសំឡេងជាភាសាអង់គ្លេសដំបូងគេនៅប្រទេសកម្ពុជា។។

ការចាក់បញ្ចាំង 
ភាពយន្តរឿង ១២ង ចាប់ផ្តើមចាក់បញ្ចាំងគ្រប់រោងកុនភាពយន្តនៅប្រទេសកម្ពុជានៅថ្ងៃទី ថ្ងៃទី០៤ ខែឧសភា ២០២៣។ ភាពយន្តនេះក៏បានយកទៅចាក់បញ្ចាំងក្នុងកម្មវិធី មហោស្រពភាពយន្ត អន្តរជាតិកម្ពុជា លើកទី១២ (CIFF)។

ឯកសារយោង 

ភាពយន្តខ្មែរ